اولاد عياد (بالأمازيغية : ⵓⵍⴰⴷ ⴰⵢⴰⴷ) هي واحد المدينة ف اقليم الفقيه بن صالح ف جهة بني ملال خنيفرة، كيسكن فيها شي 21,466 ديال بنادم عل حساب ليحصا ديال 2004. كاينة اولاد عياد ف لأحداثيات: 32° 12' 0" دشمالا و 6° 48' 0" غربا. وعلى طّريق لوطنية رقم 8 لي كتربط مدينة بني ملال بمدينة مراكش. لوزين دسكر هو معلمة ديال لمدينة حيت كاين ف لخرجة ديالها علا طريق كيسهل علا لي دايز يعرف لمدينة . كتصنف اولاد عياد ف لمناخ لمتوسطي لقاري لي ناشف، لي فيه شتا باردة، ؤ صيف سخون، كتوصل لموايان د لحرارة لماكس 29.71 ومينيموم ل 13.05، لموايان د شتا لي كاتطيح هو 438.42 مليمتر ف لعام، لي هاد شتا مانضماش ف لعام. اما لعجاج لي كاين هو لعجاج د شرقي ديال صيف لي كاتجي من لجنوب وكيخلي واحد لموجة د سّخونية. لمدينة ضاير بها سلسلة دجبال لأطلس لمتوسط من جهة لجنوب ؤ من شمال أراضي زراعية سقوية كبيرة لي معروفة بسهل تادلة (محليا : لبلان) هادشي حيت عندها جوج د لويدان صطيناعية كيعتمدو عليهم ف لفلاحة. لأغلبية دسكان كيعتمدو علا لفلاحة بشكل رئيسي؛ تّجارة حتى هي كتعرف رواج كبير.